Diari Oficial de la Generalitat Valenciana


Sumari del DOGV 4147, del 13-12-2001 (2001/11911)

ACORD de 6 de novembre de 2001, de la Comissió Territorial d'Urbanisme de Castelló, relatiu al pla especial per a la delimitació de reserva de terrenys per a la constitució de patrimoni públic a Alcalà de Xivert.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4147

Data del DOGV
:   13-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11864


Data del document
:   06-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alcalà de Xivert
    * pla d'urbanisme

ACORD de 6 de novembre de 2001, de la Comissió Territorial d'Urbanisme de Castelló, relatiu al pla especial per a la delimitació de reserva de terrenys per a la constitució de patrimoni públic a Alcalà de Xivert. [2001/11013]
  
Vist l'expedient relatiu al pla especial per a la delimitació de reserva de terreny per a la constitució de patrimoni públic a Alcalà de Xivert i de conformitat amb els següents,
  
Antecedents
  
Primer
  
El conseller d'Indústria i Comerç, per mitjà de la Resolució de 9 de juliol de 2001, va acordar sotmetre a informació al públic el pla especial, cosa que es va portar a terme per mitjà dels anuncis publicats en el periòdic Mediterráneo de 27 de juliol de 2001 i en el Diari Oficial de la Generalitat Valenciana de 27 de juliol de 2001 (amb una posterior correcció d'errades publicada l'1 d'agost). Transcorregut el període d'informació al públic, durant el qual es van formular al·legacions, el conseller d'Indústria i Comerç va aprovar provisionalment el pla especial el 13 de setembre de 2001, després de la qual cosa l'expedient es va trametre al Servei Territorial d'Urbanisme, per a l'aprovació definitiva.
  
El ple de l'Ajuntament d'Alcalà de Xivert va emetre dictamen favorable en relació amb el pla especial en la sessió de 15 d'octubre de 2001.
  
Segon
  
El projecte està format per memòria, relació de béns i drets i plànols.
  
Tercer
  
L'objecte del pla especial, que està promogut per la Conselleria d'Indústria i Comerç, és la delimitació d'una àrea d'una superfície total de 230.680 m2 emplaçada el sòl urbanitzable del municipi d'Alcalà de Xivert per a la constitució de patrimoni públic del sòl. La finalitat del procediment és disposar de terrenys de titularitat pública a fi que puga realitzar-se en aquests (després del corresponent procediment) un polígon industrial.
  
La reserva de l'àrea afectada no està prevista en el pla general d'Alcalà de Xivert, per la qual cosa es fa a través del present pla especial. La reserva s'efectua per a legitimar-hi l'expropiació d'immobles, sense que el pla especial comporte cap canvi en la classificació d'aquest sòl, que continua sent urbanitzable.
  
L'execució material del polígon industrial la portarà a terme el SEPIVA.
  
Fonaments de dret
  
Primer
  
La tramitació del pla especial ha sigut correcta, de conformitat amb el que estableixen els articles 37, 38 i 99 de la Llei 6/1994, de 15 de novembre, Reguladora de l'Activitat Urbanística (d'ara endavant LRAU) i els articles 147, 158, 160 i 168 del Reglament de Planejament de la Comunitat Valenciana, aprovat pel Decret 201/1998, de 15 de desembre (d'ara endavant RPCV).
  
En aquest sentit, el pla especial ha sigut elaborat i promogut per la Conselleria d'Indústria i Comerç com a administració pública sectorial directament afectada, això de conformitat amb l'article 37 de la LRAU i 147 del RPCV. La competència per a acordar l'exposició al públic del pla especial correspon en aquest cas a l'esmentada Conselleria, tal com es desprén de l'article 38.2 de la LRAU i de l'article 168.1.B del RPCV. En la tramitació del pla s'ha sol·licitat dictamen de l'Ajuntament d'Alcalà de Xivert, dictamen que es va emetre en sentit favorable, i així es compleix el que estableix l'article 38.2.C de la LRAU. La informació al públic s'ha efectuat amb compliment ple del que disposa l'article 38.1.A de la LRAU, atés que durant aquesta el projecte diligenciat del pla ha estat dipositat, per a la consulta, tant en l'Ajuntament com en un local de l'administració promotora situat en la capital de la província. Finalment, l'aprovació provisional del pla especial l'ha fet la Conselleria d'Indústria i Comerç, i així es compleix el que indica tant l'article 38.3 de la LRAU como l'article 168.1.B del RPCV.
  
Segon
  
La documentació del pla especial és suficient als efectes del compliment del que assenyala l'article 27 de la LRAU i l'article 91 del RPCV.
  
Tercer
  
L'article 99.1 de la LRAU estableix que ?els ajuntaments, les entitats locals supramunicipals i la Generalitat, en previsió de l'ampliació dels seus patrimonis públics de sòl, podran reservar-se àrees per a legitimar en aquestes l'expropiació de béns immobles, siga quina siga la seua classificació o qualificació urbanística?. Segons aquest precepte legal, ?la reserva, si no estiguera prevista en el pla general, es farà per un pla especial?. En aquest mateix sentit, l'article 86.2.C del RPCV indica que els plans especials podran ser ?de reserva de sòl- ?quan tinguen per objecte crear o ampliar reserves de sòl per a (...) patrimonis públics de sòl-
  
De conformitat amb aquests preceptes, és indubtable la possibilitat legal que la Conselleria d'Indústria i Comerç puga, per mitjà del pla especial de què tractem, reservar una àrea de sòl urbanitzable del municipi d'Alcalà de Xivert a fi d'ampliar el seu patrimoni públic de sòl. El pla especial que s'examina conté ?les determinacions necessàries per al desenvolupament dels seus fins?, per la qual cosa s'ajusta al que estableix l'article 89 del RPCV.
  
No hi ha, en definitiva, cap obstacle legal a l'aprovació definitiva del pla especial.
  
Quart
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda: aprovar definitivament el pla especial de reserva de terrenys per a la constitució de patrimoni del sòl industrial en el municipi d'Alcalà de Xivert.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú».